CELEX: 21994A0625(02)
Language: lv
Date: 1989-11-16 00:00:00
Title: Protokols Konvencijai par Eiropas farmakopejas izveidi

Svarīgs juridisks paziņojums

|

21994A0625(02)

Oficiālais Vēstnesis L 158 , 25/06/1994 Lpp. 0022 - 0023 Speciālizdevums somu valodā: Nodaļa 13 Sējums 26 Lpp. 0096  Speciālizdevums zviedru valodā: Nodaļa 13 Sējums 26 Lpp. 0096 

		Protokols Konvencijai par Eiropas farmakopejas izveidiPreambulaEIROPAS PADOMES DALĪBVALSTIS, kuras ir Līgumslēdzējas Puses 1964. gada 22. jūlija Konvencijai par Eiropas Farmakopejas izveidi, kas sastādīta pēc Eiropas Padomes Atsevišķās vienošanās sociālajā un sabiedrības veselības jomā, šeit turpmāk saukta par "Konvenciju",ņemot vērā Konvenciju, jo īpaši tās 1. pantā minētos noteikumus,uzskatot, ka Eiropas Ekonomikas kopiena ir pieņēmusi noteikumus direktīvu formā, kas attiecas uz jautājumiem, kuri risināti Konvencijā, un ka tā ir kompetenta šajā jomā;līdz ar to uzskatot, ka Konvencijas 1. panta piemērošanas nolūkā Eiropas Ekonomikas kopienai jābūt iespējai kļūt par Konvencijas Pusi;uzskatot, ka šajā nolūkā jāgroza daži Konvencijas noteikumi,IR NOLĒMUŠAS.1. pantsTermins "valstu delegācijas" Konvencijas 3. pantā un 5. panta 1. punktā aizvietojams ar vārdu "delegācijas".2. pantsKonvencijas 5. panta 3. punkts aizstājams ar šādu:"3. Komisija aizklātā balsošanā ar divu trešdaļu delegāciju balsu vairākumu no locekļu vidus izraugās priekšsēdētāju. Priekšsēdētāja pilnvaru laiku un atkārtotas ievēlēšanas nosacījumus nosaka Komisijas reglamentā. Savu pilnvaru laikā priekšsēdētājs nedrīkst būt nevienas delegācijas loceklis."3. pantsKonvencijas 7. pants aizstājams ar šādu:"1. Katrai delegācijai ir viena balss.2. Komisijas lēmumus par tehniskiem jautājumiem, tostarp kārtību, kādā jāsagatavo 6. pantā minētās monogrāfijas, pieņem ar balsojošo delegāciju vienbalsīgu lēmumu un delegāciju, kam ir tiesības piedalīties Komisijas sēdēs, balsu vairākumu.3. Citādus Komisijas lēmumus pieņem ar trīs ceturtdaļu balsu vairākumu. Par šiem lēmumiem pēc Konvencijas spēkā stāšanās attiecībā uz Eiropas Ekonomikas kopienu pēdējās delegācija balso savu dalībvalstu delegāciju vārdā. Tai ir balsu skaits, kas ir vienāds ar tās dalībvalstu delegāciju skaitu.Tomēr, ja vienai Līgumslēdzējai Pusei ir nepieciešamais vairākums, Līgumslēdzējas Puses uzsāk atkārtotas sarunas par balsošanas kārtību ne ātrāk kā piecus gadus pēc Protokola stāšanās spēkā pēc vienas Līgumslēdzējas Puses pieprasījuma, kas adresēts Eiropas Padomes ģenerālsekretāram."4. pantsKonvencijas 10. pants papildināms ar šādu 3. punktu:"3. Eiropas Ekonomikas kopienas finansiālās dalības nosacījumus Līgumslēdzējas Puses nosaka vienojoties."5. pants1. Konvencijas 12. pants papildināms ar šādu jaunu 3. punktu:"3. Šai konvencijai drīkst pievienoties Eiropas Ekonomikas kopiena."2. Līdzšinējais Konvencijas 12. panta 3. punkts pārnumurējams par tā paša panta 4. punktu.6. pantsKonvencijas 13. pants papildināms ar šādu jaunu 4. punktu:"4. Iepriekš minētais 1., 2. un 3. punkts ar attiecīgiem pārgrozījumiem attiecas uz Eiropas Ekonomikas kopienu."7. pants1. Šo Protokolu drīkst parakstīt tās Eiropas Padomes dalībvalstis, kas parakstījušas Konvenciju vai pievienojušās tai, savu saistību uzņemšanos izsakot ar:a) parakstu bez atrunām attiecībā uz ratifikāciju, akceptēšanu vai apstiprināšanu vaib) ratificējamu, akceptējamu vai apstiprināmu parakstu un sekojošu ratifikāciju, akceptēšanu vai apstiprināšanu.2. Eiropas Padomes dalībvalsts neparaksta bezatrunu ratifikāciju, akceptēšanu vai apstiprināšanu un neiesniedz ratifikācijas, akceptēšanas vai apstiprināšanas dokumentus, ja tā nav vai vienlaicīgi nekļūst par šīs Konvencijas Pusi.3. Valstis, kas nav Eiropas Padomes dalībvalstis, bet pievienojušās Konvencijai, var pievienoties arī šim Protokolam.4. Ratifikācijas, akceptēšanas vai apstiprināšanas dokuments nododams glabāšanā Eiropas Padomes ģenerālsekretāram.8. pantsŠis Protokols stājas spēkā pirmajā tā mēneša dienā pēc tam, kad beidzies viena mēneša termiņš no dienas, kad visas Konvencijas Puses ir izteikušas piekrišanu uzņemties šā Protokola saistības saskaņā ar 7. panta noteikumiem.9. pantsEiropas Padomes ģenerālsekretārs paziņo Padomes dalībvalstīm, citām Konvencijas Līgumslēdzējām Pusēm un Eiropas Ekonomikas kopienai par:a) jebkuru parakstu;b) jebkura ratifikācijas, akceptēšanas, apstiprināšanas vai pievienošanās dokumenta iesniegšanu;c) jebkuru šī Protokola spēkā stāšanās dienu saskaņā ar 8. pantu;d) jebkuru citu aktu, paziņojumu vai ziņojumu attiecībā uz šo Protokolu.Būdamas tiesīgas to apstiprināt, apliecinot iepriekšteikto, protokolu parakstījušas personas, kuru paraksti ir dokumenta beigās.Strasbūrā, 1989. gada 16. novembrī angļu un franču valodā ar vienlīdz autentisku tekstu vienā eksemplārā, kas glabājams Eiropas Padomes arhīvā. Eiropas Padomes ģenerālsekretārs nosūta norakstus visām Eiropas Padomes dalībvalstīm, Konvencijas Līgumslēdzējām Valstīm un Eiropas Ekonomikas kopienai.--------------------------------------------------